OpenLLM-France/wikimedia huggingface dataset:
# Unió de túnel

En electrònica/espintrònica, una unió de túnel és una barrera, com una capa aïllant prima o potencial elèctric, entre dos materials conductors elèctricament. Els electrons (o quasipartícules) travessen la barrera pel procés de túnel quàntic. Clàssicament, l'electró té zero probabilitat de passar per la barrera. Tanmateix, segons la mecànica quàntica, l'electró té una amplitud d'ona diferent de zero a la barrera i, per tant, té certa probabilitat de passar per la barrera. Les unions de túnels serveixen per a diferents finalitats.

## Cèl·lula fotovoltaica multiunió

A les cèl·lules fotovoltaiques multiunió, les unions de túnel formen les connexions entre les unions pn consecutives. Funcionen com un contacte elèctric òhmic al mig d'un dispositiu semiconductor.

## Unió túnel magnètic

A les unions de túnels magnètics, els electrons es fan un túnel a través d'una fina barrera aïllant d'un material magnètic a un altre. Això pot servir com a base per a un detector magnètic.

## Unió túnel superconductor

En les unions de túnels superconductors, dos elèctrodes superconductors estan separats per una barrera no superconductora. Les parelles de Cooper porten el supercorrent a través de la barrera mitjançant el túnel quàntic, un fenomen conegut com a efecte Josephson. Aquesta configuració pot constituir la base per a magnetòmetres extremadament sensibles, coneguts com SQUID, així com per a molts altres dispositius.

## Díode túnel

En els díodes de túnel, un díode permet el túnel d'electrons per a determinades tensions. Això els permet utilitzar-los per generar senyals d'alta freqüència.

## Microscopi de túnel d'escaneig

En la microscòpia de túnel d'escaneig (STM), la punta/aire/substrat (metall-aïllant-metall) es pot veure com una unió de túnel.

## Referències

* ↑ «Tunnel Junction - an overview | ScienceDirect Topics» (en anglès). https://www.sciencedirect.com.+[Consulta: 1r maig 2023].
* ↑ «Magnetic Tunnel Junction - an overview | ScienceDirect Topics» (en anglès). https://www.sciencedirect.com.+[Consulta: 1r maig 2023].
* ↑ University, Bar-Ilan. «A four-state magnetic tunnel junction for novel spintronics applications» (en anglès). https://phys.org.+[Consulta: 1r maig 2023].
* ↑ Zhu, Jian-Gang (Jimmy); Park, Chando Materials Today, 9, 11, 2006, pàg. 36–45. DOI: 10.1016/S1369-7021(06)71693-5. ISSN: 1369-7021 [Consulta: free].
# Victorino Fabra Adelantado

Victorino Fabra Adelantado (Vilafermosa, 1837 - 1907) fou un polític valencià, president de la diputació de Castelló, governador civil de diverses províncies i diputat a les Corts Espanyoles durant la restauració borbònica.

## Biografia

Era nebot de Victorino Fabra Gil el agüelo Pantorrilles, cacic liberal de la província de Castelló, i germà d'Hipólito Fabra Adelantado i Plácido Fabra Adelantado. Des de 1858 treballà com a funcionari de l'administració civil espanyola, començant com a auxiliar en l'administració d'hisenda de la província de Múrcia. El 1865 fou nomenat comptador provincial i secretari interí de la Diputació de Castelló. El 1879 també fou nomenat president del Nou Casino de Castelló.
Membre del Partit Liberal Conservador, fou elegit diputat pel districte de Llucena a les eleccions generals espanyoles de 1879, però deixà l'escó el 1880 quan fou nomenat governador civil de la província de Càceres; el 1882 fou nomenat governador civil de la província de Terol, el 1885 de la província de Lugo i més tard de la província de Burgos. El 1887 fou encarregat de la direcció de la Companyia Arrendatària de Tabacs (avui Tabacalera SA) a Castelló i el 1892 succeí el seu oncle com a cap del Partit Conservador a la província de Castelló, de manera que des d'aleshores i fins a la seva mort fou successivament escollit membre de la diputació provincial pel districte de Nules-Sogorb i president de la Diputació el 1897-1898, 1902 i 1903. El 1896 fou nomenat Cap Superior de l'Administració Civil.
Com a cap conservador, va donar suport Francisco Silvela el 1903, però el 1905 canvià el seu suport a Antoni Maura. Membre del sector més catòlic-conservador del partit, s'oposarà sempre a qualsevol fusió amb els liberals. El 1890 va rebre la Creu de Carles III i la Gran Creu d'Isabel la Catòlica. Els seus fills, José Fabra Sanz i Luis Fabra Sanz, continuaren la carrera política del seu pare, i el seu net, Carlos Fabra Andrés, fou alcalde de Castelló de la Plana.

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.200. ISBN 9788495484802.
* Fitxa del Congrés dels Diputats (castellà)
# Vila-rasa (Moià)

Vila-rasa és una masia moderna situada en el terme municipal de Moià, a la comarca catalana del Moianès. Està situada al sud-oest del nucli urbà de la vila de Moià, a ponent de les Umbertes i a la dreta del torrent de Font Candelera.
# Vihuela

«Vihuela» té aquests significats:
* Vihuela mexicana, instrument de la música popular mexicana
* vihuela de mano o Viola de mà, instrument castellà del segle XVI
Viccionari
# Vihuela mexicana

La Vihuela mexicana és un instrument de corda tocat en la música popular mexicana. Malgrat que aquest instrument comparteixi el nom amb la vihuela espanyola, no tenen cap relació un amb l'altre. El mexicà té més semblança amb el Timple Canario (tiple), ja que tots dos tenen cinc cordes i la banda de darrere dels dos és convexa.
Aquesta vihuela és usada pels grups de mariatxis (Mariachis), especialment a la zona central de Jalisco. Es toca amb els dits en els trasts pinçant o fent arpegis a les cordes.
Afinació: La-Re-Sol-Si-Mi (La-Re-Sol estan afinades una octava més amunt que en una guitarra)
# Variable lluminosa blava

Les variables lluminoses blaves (VLB, en anglès luminous blue variables), també conegudes com a variables S Doradus, són les estrelles més lluminoses que es coneixen i entre els seus exemples es troben algunes de les estrelles més massives de l'univers. El seu nombre és extremadament escàs per representar una fase breu de l'evolució estel·lar d'estrelles molt massives, de les quals ja hi ha poques per si mateix. Per sort, la seva elevada lluminositat les fa molt conspícues, per la qual cosa, encara que el seu nombre sigui molt escàs, són fàcils de detectar.
La fase VLB és una de les últimes fases de la vida d'una estrella molt massiva. Les VLB són estrelles la lluentor de les quals varia lentament en escales d'anys, però amb erupcions sobtades que provoquen enormes variacions de lluminositat. Les erupcions són tan violentes que, en diverses ocasions, s'han confós amb explosions de supernova. Es creu que aquestes erupcions es produeixen perquè l'estrella s'acosta perillosament al límit d'Eddington, cosa que fa que la pressió de la radiació expulsi les seves capes més externes de manera violenta. No obstant això, és possible que la presència d'estrelles companyes també jugui un paper en les erupcions. Aquest sembla el cas per a Eta Carinae, la VLB més coneguda.
Els models teòrics indiquen que, en la fase VLB, una estrella que inicialment tingués 120 M$_{Sol}$ pot arribar a expulsar desenes de masses solars. Si l'estrella sobreviu a la fase VLB, es converteix en una estrella de Wolf-Rayet.

## Variables lluminoses blaves més importants

* Eta Carinae
* Estrella Pistola
* LBV 1806-20
* P Cygni
* S Doradus
* HD 269850
* HD 269006
* AG Carinae
* Wray 17-96
* AF Andromedae
* AE Andromedae
* HD 5980

## Vegeu també

* Evolució estel·lar.
* Estrella Wolf-Rayet.
# Vaunoise (Orne)

Vaunoise és un municipi francès, situat al departament de l'Orne, dins la regió de Normandia. L'any 1999 tenia 105 habitants.

## Situació

Vaunoise es troba al sud-est del departament de l'Orne.

## Administració

L'alcalde del municipi és Jean-François de Caffarelli (2001-2008).

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 293 | 299 | 448 | 350 | abs. | 520 | 477 | 485 | 472 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 429 | 420 | 424 | 403 | 377 | 358 | 326 | 290 | 273 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 273 | 284 | 256 | 207 | 206 | 221 | 195 | 183 | 190 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 216 | 190 | 168 | 136 | 104 | 105 | - | - | - |
| 2019 | - | - | - | - | - | - | - | - |

## Vegeu també

* Llista de municipis de l'Orne

## Enllaços externs

* Vaunoise a WikiMapia
# Villamiel de Toledo

Villamiel de Toledo és un municipi de la província de Toledo a la comunitat autònoma de Castella-La Manxa. Limita amb Fuensalida, Camarenilla, Bargas, Rielves i Huecas.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 441 | 466 | 470 | 477 | 472 | 475 | 513 | 626 | 704 | 753 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Mariano Alonso Tirado | UCD | 19/04/1979 |
| 1983 - 1987 | Feliciano Pantoja González | AP/PDP/UL | 28/05/1983 |
| 1987 - 1991 | Feliciano Pantoja González | PP | 30/06/1987 |
| 1991 - 1995 | Feliciano Pantoja González | PP | 15/06/1991 |
| 1995 - 1999 | Carlos García Martín | PSOE | 17/06/1995 |
| 1999 - 2003 | Carlos García Martín | PSOE | 03/07/1999 |
| 2003 - 2007 | Carlos Espliego Vázquez | PSOE | 14/06/2003 |
| 2007 - 2011 | n/d | n/d | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Vislaia Dubrava

Vislaia Dubrava - Вислая Дубрава (rus) - és un poble de l'óblast de Bélgorod, a Rússia. El 2016 tenia 589 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Vislovka

Vislovka (en rus: Висловка) és un poble de l'óblast de Saràtov, a Rússia, segons el cens del 2010 tenia 11 habitants. Pertany al districte municipal de Líssie Gori.

## Referències

* ↑ PROвинциальный TOURистъ. «Посёлок Барсучий, Лысогорский район» (en rus). Яндекс Дзен, 2020. Arxivat de l'original el 2020-11-30. [Consulta: 22 novembre 2020].
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П» (en rus). docs.cntd.ru. Arxivat de l'original el 2020-11-13. [Consulta: 13 novembre 2020].
# Vicente Leñero Otero

Vicente Leñero Otero (Guadalajara, 9 de juny de 1933 - Ciutat de Mèxic, 3 de desembre de 2014) fou un novel·lista, guionista, periodista i dramaturg mexicà. Va escriure un gran nombre de llibres, històries i obres de teatre.

## Obra

Es graduà a la Universitat Nacional Autònoma de Mèxic el 1959 amb el títol d'enginyer civil, però aviat es refugià en l'escriptura per a guanyar-se la vida. Publicà la seva primera novel·la La polvareda amb l'Editorial Jus. La voz adolorida (1961), mostra el realisme psicològic dels seus primers escrits. Es tracta del monòleg d'un malalt mental que parla sobre la seva vida, poc abans d'ingressar al manicomi. Continuà amb Los albañiles el 1963, que li valgué el Premi Biblioteca Breu, un reconeixement literari important. Cèlebre por la seva estructura complexa i el seu simbolisme, el treball narra la història d'un vetllador en una construcció. El 1967 obtingué la beca Guggenheim.
Poc després, començà a escriure guions teatrals, adaptant Los albañiles, el 1970; La carpa, el 1971, i Los hijos de Sánchez, d'Oscar Lewis, el 1972. Influí en l'inici del gènere documental del teatre a Mèxic, i dos dels seus treballs notables són Pueblo rechazado i El juicio. En els anys 80, publicà amb èxit diversos llibres documentals, com La gota de agua i Asesinato: el doble crimen de los Flores Muñoz.
També va entrar en altres gèneres. Fou guionista de la pel·lícula El crimen del padre Amaro (2002), una de les pel·lícules mexicanes més exitoses. Participà en el guió de la pel·lícula El garabato (2008), basada en una obra seva de nom homònim. També ha publicat notes periodístiques en el diari Excélsior i en les revistes Claudia i Proceso.
Morí el 3 de desembre de 2014 a Ciutat de Mèxic, amb 81 anys, després de patir un càncer de pulmó.

## Premis i reconeixements

* Premi Xavier Villaurrutia de 2001.
* Premi Nacional de Lingüística i Literatura del govern federal de Mèxic el 2001.
* Mayahuel de Plata en el Festival Internacional de Cine de Guadalajara per les seves aportacions al cine mexicà el 2007.
* Premi de Lletres de Sinaloa en el 2009, per l'Institut Sinaloense de Cultura.

## Referències

* ↑ Fundación John Simon Guggenheim. «Vicente Leñero Otero» (en castellà). Arxivat de l'original el 2010-11-14. [Consulta: 7 desembre 2009].
* 1 2 Escritores del Cine Mexicano Sonoro. «Leñero Otero, Vicente» (en castellà). Universidad Nacional Autónoma de México. Arxivat de l'original el 2012-03-06. [Consulta: 6 febrer 2010].
* ↑ Colker, David «Vicente Leñero dies at 81; writer stirred controversy in Mexico» (en anglès). Los Angeles Times, 06-12-2014.
* ↑ «Mexican writer Vicente Leñero dies at 81» (en anglès). El Universal, 03-12-2014. Arxivat 6 de desembre 2014 a Wayback Machine.

## Enllaços externs

* Leñeiro a La Revista Arxivat 2005-08-31 a Wayback Machine. (castellà)
* Leñeiro a Fira Internacional del Llibre Arxivat 2014-02-01 a Wayback Machine. (castellà)
# Vaud

Vaud (alemany: Waadt, italià: Vaud, romanx: Vad, arpità: Vôd) és un cantó de Suïssa en el qual hi destaca Lausana, capital del cantó, situada a la vora del llac Léman sobre un abrupte turó.
Amb 823.881 habitants (2021), dels quals 273.363 (un 33%) estrangers, és el tercer cantó més poblat de Suïssa.
A més, alberga la seu del Comitè Olímpic Internacional i el Museu Olímpic de Lausana. També existeixen altres localitats importants, sempre a la vora del llac, com Nyon (una de les seus de la UEFA), Montreux, l'estació d'esquí de Villars-sur-Ollon, la glacera dels Diablerets o Vevey, bastió de la important empresa Nestlé.

## Fills il·lustres

* Michel Mayor (1942 -) astrònom, Premi Nobel de Física de l'any 2019.

## Vegeu també

* Municipis del Cantó de Vaud
* Districtes del Cantó de Vaud

## Referències

* ↑ «Etat et structure de la population | VD.CH» (en francès). [Consulta: 24 setembre 2022].

## Enllaços externs

* Pàgina del Cantó de Vaud
# Vauda Canavese

Vauda Canavese és un comune (municipi) de la ciutat metropolitana de Torí, a la regió italiana del Piemont, situat a uns 25 quilòmetres al nord-oest de Torí. A 1 de gener de 2019 la seva població era de 1.447 habitants.
Vauda Canavese limita amb els següents municipis: Busano, Rocca Canavese, Barbania, San Carlo Canavese, Front, i San Francesco al Campo.

## Referències

* ↑ «Resident population on 1st january» (en anglès). ISTAT. [Consulta: 9 abril 2020].
# Victory

«Victory» té aquests significats:
* Toponímia:
** Victory (Comtat de Saratoga), població dels Estats Units a l'estat de Nova York
** Victory (Comtat de Cayuga), població dels Estats Units a l'estat de Nova York
** Victory (Vermont)
** Victory Gardens, població dels Estats Units a l'estat de Nova Jersey
** Victory Lakes, concentració de població designada pel cens dels Estats Units a l'estat de Nova Jersey
** Mount Victory, població dels Estats Units a l'estat d'Ohio
** Victory (volcà), volcà que es troba a Nova Guinea
* Biografia: Antoni Victory Taltavull (Maó, 1861 - 1931), militar, polític i intel·lectual menorquí
* Miscel·lània:
** Victory (àlbum de Running Wild), àlbum del grup alemany Running Wild
** Victory (pel·lícula del 1995), pel·lícula protagonitzada per Willem Dafoe
** Victory (pel·lícula del 1919), pel·lícula protagonitzada per Lon Chaney
** Victory Songs, tercer àlbum d'Ensiferum publicat el 2007
** HMS Victory, vaixell britànic que va participar en la Batalla de Trafalgar
** Mukura Victory Sports FC, club de futbol de la ciutat de Butare (Ruanda)
** Winged Victory, pel·lícula americana dirigida per George Cukor
# Psicodrama

El psicodrama és una eina de desenvolupament personal que utilitza la teatralització dramàtica per mitjà de guions improvisats. Avui és utilitzat en teràpia de grup, en teràpia familiar o en teràpia individual. Permet l'escenificació de neurosis i altres processos psíquics.
Segons el Diccionari Internacional de la psicoanàlisi sota la direcció de Alain de Mijolla, Calmann-Lévy, 2002, es tracta d'un «mètode d'investigació dels processos psíquics utilitzant la posada en marxa d'una dramatització per mitjà de guions improvisats posats en escena i representats per un grup de participants. »

## Origen i història

Inventat per Jacob Levy Moreno, psiquiatre i psicòleg americà d'origen romanès, en els anys 1930-1932.
El primer precursor del psicodrama és el "teatre espontani", que Moreno explora des de 1921. Es tracta de la forma més primitiva de teatre terapèutic. Segons Laurent Schachmann, un dels rars psicoterapeutes a utilitzar-lo al segle xxi, "el teatre espontani presenta l'avantatge de permetre un treball completament desconnectat del mental". Però insisteix en la importància del feedback que el terapeuta facilita, "sense el qual el teatre espontani no seria més que una amable diversió".
Moreno va viure molt de temps a Viena on va trobar Freud, però mai no es va adherir a les tesis psicoanalítiques. Sempre va retreure a Freud no efectués les seves anàlisis més que al seu despatx, contràriament al que Moreno va predicar tota la seva vida, en el medi ambient|entorn del pacient. La seva tècnica ha estat tanmateix represa pels psicoanalistes en el marc del que s'anomena «el psicodrama analític». Aquest enfocament|proximitat pot ser utilitzat en diferents ocasions : teràpies de grup, teràpies familiars, però també teràpies individuals, el grup és llavors constituït pel pacient i per sanitaris.

## Diferents tipus de psicodrama

El terme de psicodrama recobra tècniques bastant diferents :
* El psicodrama de Moréno (descrit més amunt)
* El psicodrama analític individual
* El psicodrama analític de grup

## Vegeu també

* Teatre fòrum
* Teatre de la imatge

## Enllaços externs

* Lloc Web sobre el psicodrama Arxivat 2008-10-25 a Wayback Machine.
* Lloc Web sobre Moreno, l'inventor del psicodrama Arxivat 2006-04-27 a Wayback Machine.
* Teatre espontani, presentat per Laurent Schachmann, psicoterapeuta
# Puig del Pla de Bernat

El Puig del Pla de Bernat és una muntanya de 2.434,9 m d'altitud situada en el límit entre el Capcir i el Donasà, al Llenguadoc (Occitània), entre els termes comunals de Font-rabiosa i d'Al Plan.
Està situat a la zona nord-oest del terme comunal de Font-rabiosa, a l'extrem sud del d'Al Plan, pertanyent al Donasà, del Llenguadoc occità. És a l'extrem occidental del Pla de Bernat, on hi ha l'Altiport de Font-rabiosa, a ponent del Serrat dels Clots de l'Egua.

## Referències

* ↑ El Puig del Pla de Bernat en els ortofotomapes de l'IGN
# Citidina

La citidina és un nucleòsid, component de l'ARN, que es forma quan la citosina s'aparella amb un anell de ribosa (també anomenat ribofuranosa) a través d'un enllaç glucosídic β-N$_1$.
Si la citosina s'aparella amb un anell de desoxirribosa s'anomena desoxicitidina.

## Fonts alimentàries

Les fonts inclouen els aliments amb alt contingut d'àcid ribonucleic (ARN), com les carns dels òrgans interns i el llevat de cervesa. Durant la digestió aquests aliments es descomponen en citidina i uridina que s'absorbeixen intactes.

## Referències

* ↑ Jonas DA, Elmadfa I, Engel KH, et al. «Safety considerations of DNA in food». Ann Nutr Metab., 45, 6, 2001, pàg. 235–54. DOI: 10.1159/000046734. PMID: 11786646.
# Puigmercadal

El Puigmercadal és un turó manresà contigu al Puigcardener i on a mitjan segle xiv s'hi edificà l'església del Carme, enderrocada durant la guerra civil.
Cap als segles x i xi, existia una torre medieval, anomenada Torre de l'Àliga, que era la més alta de la ciutat, i que probablement estaria situada entre les actuals places d'Europa i del Milcentenari.
En aquells segles la ciutat depenia directament dels comtes de Barcelona i després que algunes famílies nobles vinguessin i hi construïssin casals, la fesomia de la ciutat emmarcada al Puigcardener s'anà ampliant pel Puigmercadal tot ampliant les muralles que ara l'incloïen. S'hi edificà un complex romànic format per l'església de la Santa Creu i un castell que allotjava una guarnició de soldats, Manresa tenia una gran importància militar com a seu d'un "comtat sense comte".

## Referències

* ↑ «Caminada dels turons 2021». ca.wikiloc.com. [Consulta: 15 gener 2023].
* ↑ Les muralles de Manresa: itineraris per la història de la ciutat. Ajuntament de Manresa, p. 21.
* ↑ Benet i Clarà, Albert «El comtat de Manresa. Un comtat sense comptes?». Dovella, 11-01-1989, pàg. 15-20. ISSN: 2385-3417.
# Mertensophryne taitana

Mertensophryne taitana és una espècie d'amfibi que viu a la República Democràtica del Congo, Kenya, Malawi, Moçambic, Tanzània i Zàmbia.

## Referències

* Howell, K., Channing, A., Poynton, J.C. & Tandy, M. 2004. Bufo taitanus. Llista Vermella d'Espècies Amenaçades de la UICN 2006. Consulta: 11 d'abril del 2008.
* Frost, Darrel et. al. «The Amphibian Tree of Life». Bulletin of the American Museum of Natural History, vol. 297, 2006, pàg. 365.
# Puigpalter de Dalt

El Puigpalter de Dalt és un dels dos nuclis del veïnat de Puigpalter, situat a Banyoles (Pla de l'Estany). És un conjunt protegit com a Bé Cultural d'Interès Local.

## Descripció

Veïnat distribuït en dos nuclis: Puigpalter de Dalt i Puigpalter de Baix, a part també té algunes cases disperses.

## Història

L'origen del veïnat cal situar-lo en època medieval. En un document de l'any 957 surt referenciat el lloc de Puigpalter com "Villare Pugio Pultarii". La grafia de Puigpalter ha anat evolucionant al llarg dels segles. Es troba documentat el 1017 com "Villa Jafare et villare Paterni". El 1086, amb motiu de la consagració de la nova església de Sant Esteve de Banyoles, Puigpalter és anomenat "Villare Puyo". L'any 1175 surt també referenciada la "ecclesia Sancti Jacobi" a Puigpalter.

## Referències

* 1 2 «Puig Palter de Dalt». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Merthyr Tudful

Merthyr Tudful o Merthyr Tydfil (literalment 'El Martiri de Santa Tudful'), és una ciutat del sud de Gal·les, al Regne Unit, amb una població de prop de 30.000 habitants. Encara que va ser la ciutat més poblada del país, en l'actualitat és tot just la seva tretzena àrea urbana.
També li dona el seu nom al comtat en què es troba, amb una població de prop de 55.000 habitants. Havia pertangut a l'històric comtat de Glamorgan. Se'l coneix com a Merthyr.

## Ferrocarril

Merthyr està situat prop d'importants reserves de ferro, carbó, pedra calcària i aigua abundant, fent-la un lloc ideal per a la metal·lúrgia durant la Revolució Industrial. S'hi va fer la primera línia de ferrocarril del món que, el 1804, va transportar 10 tones de ferro amb la locomotora de vapor, "The Iron Horse", dissenyada per Richard Trevithick. Va anar des de Penydarren fins Abercynon.

## Enllaços externs i referències

* ↑ «Pembrokeshire-wales.info». Arxivat de l'original el 2013-04-11. [Consulta: 24 novembre 2013].
* ↑ Trevithick2004.co.uk
* Mrthyr.gov.uk. Pàgina oficial del Govern de Merthyr Tydfil.
* Bbc.co.uk. Guia de la regió.
* Menter a Chanolfan Iaith Merthyr Tudful Arxivat 2017-09-12 a Wayback Machine.. Centre de promoció del gal·lès de Merthyr Tydfil.
* Geograph.co.uk. Fotos de Merthyr Tydfil i voltants.
# Rah Ahan FC

El Rah Ahan Football Club (en persa راه آهن)) és un club de futbol iranià de la ciutat de Rey.

## Futbolistes destacats

* Gevorg Kasparov
* Hamlet Mkhitaryan
* Rahman Rezaei

## Enllaços externs

* Web oficial Arxivat 2012-05-11 a Wayback Machine.
# Coaldale

«Coaldale» té aquests significats:
* Coaldale (comtat de Schuylkill), població de Pennsilvània, Estats Units d'Amèrica.
* Coaldale (comtat de Bedford), població de Pennsilvània, Estats Units d'Amèrica.